Aarhuus Stifts-Tidende, 1843-06-09
Nyheder fra Udlandet. J Spanien er Gjæringen, siden det sidste Ministeriums Afskedigelse, tiltagen i en foruroligende Grad. Reisende, som ere ankomne fra Saragossa til Barcelona, fortælle, at der ved deres Afreise fra førstnævnte Stad var udbrudt en Opstand. Mange rige Familier i Barcelona vare flygtede til Frankrig. I Arragonien og Catalonien vilde Folket, i Forening med de Deputerede, der havde forladt Madrid, have Esparteros Regjering erklæret for udløben og Dronningen for myndig. Alle de vigtigste Stæder vare enige heri. Saragossa havde udstedt et Pronunciamento i denne Retning i Forbindelse med Garnisonen. Øvrigheden i Barcelona stod i Begreb med at følge samme Bevægelse. Det hedder, at Prim og flere andre Patrioter stode rede til, at forsvare Fædrelandets Rettigheder med 40,000 Md. Fra Madrid erfares, at Regenten havde opløst de Cortes og sendt en Coureer til Generalcapt. i Barcelona med Ordre til, strax at tilbagebetale den af Byens Befolkning udredte Brandskat; tillige har han udstedt en Amnesti for alle dem, der ere arresterede eller befinde sig i Landflygtighed for politiske Forseelser siden 1ste Septbr. 1840. Alle Regimenterne i Madrid, havde bragt Espartero en stor Serenade. Men det saakaldte Folk er ikke saa tilfreds med Regenten. Den 20de Mai viste dets Uvillie sig især mod hans nye Ministre. De bleve Alle forhaanede og deres Eqvipager forfulgte med Steenkast. Ved Ministrenes Jndtrædelse i de Deputeredes Forsamling modtoges de med et frygteligt Skrig. Man forlangte endogsaa En af dem udviist, som Kammeret ikke vilde anerkjende, og man blev ikke rolig for det skeete det var den nye Krigsminister Hr. Hoyos. Da Mendizabel, Finantsministeren, traadte ind, raabtes fra alle Sider: "Bort med den Tyv Bort, bort med ham!" Og han maatte ogsaa forføre sig bort igjen. Han maatte liste sig ud af en Bagdør, thi hans Vogn var imidlertid ruineret af Folkemassen. Den raabtes Vee over Regenten og Friheden leve!" Da imidlertid en stor Masse af de Regenten hengivne Tropper vare opstillede i Gaderne, saa blev der intet videre foretaget, undtagen det, at da Conseilpræstdenten Hr. Becerra vilde stige ind i sin Vogn, styr tede en Person imod ham med en Kniv i Haanden, men blev greben og erklærede, at han vilde have forsvaret Ministeren, hvis Folket havde angrebet ham. Espartero har besluttet, at lade udgaae et Opraab til Nationen. Ved Opløsningen af de Cortes, og deres Sammenkaldelse igjen den 26de August, vinder Regenten tre Maaneder til at fremme sine Planer. Over Amsterdam hedder det, at tre Provindser have gjort Opstand, og at Barcelona befandt sig i den frygteligste Gjæring, J Paris have disse Efterretninger vakt stor Sensation. J Slottet Neuilly holdtes dagligen Ministerraad under Kongens Præsidium; Exregentinden Marie Christine holdt lange Conferentser med Ludvig Philip, og det engelske Gesandtskab afsender stundom to til tre Courerer paa een Dag. Reisende fortalte, at der var udbrudt en Jnsurrection i Saragossa og at Nationalgarden havde gjort fælles Sag med Tropperne, for at bevirke Ministeriet Lopez's Gjenindsættelse. Endvidere fortaltes, at Folket havde i Arragonien og Catalonien forenet sig med de hjemvendte Cortesmedlemmer og erklæret Esparteros Regentskab for tilende og Dronningen myndig. Alle de fornemste Stæder tilføiedes – vare enige deri. Den bekjendte Prim og en heel Deel andre Patrioter beredte sig i Catalonien til, med 40,000 Md. at træde op og haandhæve Fædrelandets Rettigheder. Alle disse Efterretninger ere naturligviis af største Vigtighed.